Tiedote

**Piha-alueiden käyttö epidemian aikana**

Taloyhtiön yhteisten piha-alueiden käyttö koronaepidemian aikana on herättänyt kysymyksiä.

Valtioneuvoston ohjeen mukaisesti kaikkia turhia sosiaalisia kontakteja on nyt syytä välttää myös arkielämässä. Sama ohjeistus koskee taloyhtiön pihalla kokoontumista esimerkiksi yhteisen leikkipaikan ja grillikatoksen osalta.

Taloyhtiön pihalla saa liikkua, mutta huomioi muut pihalla liikkuvat asukkaat ja muista turvavälit sekä etäisyydet. Erilaisia pihapelejä ja kokoontumisia leikkipaikalla tulee kuitenkin välttää, jotta emme altista muita asukkaita turhaan virustartunnoille. Leikkipaikan ja grillikatoksen pintoja ei myöskään pystytä pitämään puhtaana sisätilojen tavoin. Pihan sijaan kannattaa lähteä ulkoilemaan lähiluontoon.

Karanteenissa olevat asukkaat voivat liikkua pihalla, mutta koronaviruksen tai virusoireiden takia eristyksissä olevien asukkaiden on suositeltavaa pysytellä sisätiloissa ja noudattaa viranomaisten antamaa ohjeistusta.

Taloyhtiön hallitus tekee tarpeen mukaan lisäpäätöksiä taloyhtiön yhteisten tilojen ja piha-alueiden käytöstä.

Yhteystiedot

**Lisätietoja koronaepidemiasta**

Lisätietoja antaa ensisijaisesti viranomainen. Neuvontaa ja tietoa koronaviruksesta saa valtakunnallisesta neuvontapuhelimesta numerosta 0295 535 535.

Terveysneuvontaa saa omalta terveysasemalta, akuuteissa oireissa oman alueen terveydenhuollon päivystyksestä ja henkeä uhkaavassa tilanteessa hätänumerosta 112.

Seuraa myös THL:n verkkosivujen päivittyvää sivustoa.